“Roma” Temmi Abrahamni sotishga tayyor va unga narx belgiladi

“Roma” hujumchisi Temmi Abraham mavsum so‘ngida rimliklar safini tark etishi mumkin.

Rim klubi 24 yoshli ingliz futbolchisini 120 million yevrodan kamiga sotmoqchi emas, deya xabar beradi Daily Mail.
Abrahamning sobiq jamoasi “Chelsi” 2023-yilning yozidan boshlab, futbolchini 80 million yevroga sotib olish huquqiga ega bo‘ladi.
“Manchester Siti” Temmiga asosiy xaridorlardan biri bo‘lib turibdi. Ammo “shaharliklar”ning asosiy maqsadi “Borussiya D” hujumchisi Erling Holand hisoblanadi. Agarda norvegiyalik futbolchining transferi amalga oshmasa, rahbariyat Temmi variantida to‘xtaladi.
Avvalroq, Abrahamga “Manchester Yunayted” qiziqayotgani xabar qilingandi.
Joriy mavsum Abraham “Roma” safida barcha musobaqalar doirasida 40 ta o‘yin o‘tkazib, 23 ta gol va to‘rtta golli uzatma muallifiga aylandi.
2021-yilning yozida rimliklar Abraham uchun “Chelsi”ga 40 million yevro to‘lagandi. Shuningdek, turli bonuslar ham nazarda tutilgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!